अपने टैलेंट को ढूँढना अपने टैलेंट को निखारना अपने टैलेंट का प्रयोग करना
अपने टैलेंट का पता लगाने का सबसे अच्छा तरीका हैं अपने बचपन को याद करना और ये सोचना कि ऐसा क्या था जो आप छोटे में हमेशा करना चाहते थे। क्योंकि यही वो समय था जब आपके पास ऐसे-ऐसे सपने थे, उनको पूरा करने के न जाने कितने प्लान थे और आपकी सोच को रोकने-टोकने वाला कोई नहीं था।   टैलेंट को ढूंढ़ने और उसे पाने में "असफलता का डर" होना सबसे बड़ी रुकावट है। और, बचपन में हमारा दिमाग बिल्कुल बेफिक्र होता था जहाँ कई बार तो हम तारों को भी तोड़ लाने का सपना देखते हैं। इसीलिए जब आप अपने बचपन में वापिस लौटने की कोशिश करते हैं तो आपके लिए असफलता जैसे छोटे शब्द कोई मायने नहीं रखते। सोच सीमित नहीं थी ऐसा होता था बचपन जहाँ 2 उंगलियां जुड़ने से दोस्ती फिर शुरू हो जाया करती थी। सोचें कि बचपन में ऐसा क्या था जो आप हमेशा करना चाहते थे और ऐसी कौन सी चीज़ें थीं जो आपको करना बेहद पसंद था। इसका मतलब ये नहीं कि आप हल्क (hulk) या मरमेड (mermaid) बनने के बारे में सोचें बल्कि ऐसा करने से आपको अपने टैलेंट का पता लगाने के लिए एक दिशा मिलेगी। उदाहरण के लिए आप राजकुमारी न बन के उनके बारे में मनमोहक कहानियाँ लिख सकती हैं तो ऐसे में राइटिंग (writing) का टैलेंट सामने आता है। आप उसे करने में इतने खो जाते हैं कि आप सब भूल जाते हैं। आपको थोड़ा गहराई में जाकर अपने मन, अपनी इच्छाओं, अपने सपनों को टटोलना पड़ेगा और अपने टैलेंट को बाहर लाना होगा।   उदाहरण के लिए अगर आप बोलने में बहुत निपुण हैं और आपके पास अपनी बात को कहने के लिए शब्दों का भण्डार हैं तो ये भी एक टैलेंट है। आप अपने इस टैलेंट को पब्लिक स्पीकर या किसी शो के एंकर बन कर इस्तेमाल कर सकते हैं और आसमान की बुलंदियों को छू सकते हैं। विकल्प बहुत हैं पर चुनना आपकी जिम्मेदारी हैं। ऐसा क्या हैं जिसे करने में आप कभी बोरिंग (boring) महसूस नहीं करतें ? जब स्कूल या ऑफिस में आप बोर हो जाते हैं तो क्या ऐसा करते हैं जिससे आपका मूड (mood) बदल जाता हैं? ऐसा क्या हैं जिसे करके आपको ख़ुशी मिलती हैं? अगर आपको मुँह मांगा पैसा दिया जाए तो आप उसका क्या करोगे? अगर आपको पूरी दुनिया घूमने का मौका मिले तो आप कहाँ जाना पसंद करेंगे? अगर आपके पास कोई काम न हो तो आप कैसे अपना दिन गुजारेंगे? अपने आप से कुछ इस तरह के सवाल पूछ उनके जवाब ढूंढ़ने की कोशिश करें। इस तरह के सवाल पूछने से आपको पता लगता है कि आपको क्या प्रेरणा देता हैं और आप किस काम में अच्छे हैं। कभी-कभी जब आपको अपना टैलेंट पता लगाने में मुश्किल होती है तो किसी दूसरे से पूछना बहुत काम आ सकता है। आपके दोस्त और आपके रिश्तेदार आपको बहुत अच्छे से जानते हैं और वो आपको कुछ ऐसी चीज़ों के बारें में बता सकते हैं जिसमे आप माहिर हैं।  कभी-कभार ऐसा भी होता है कि जो आपको अपने अंदर टैलेंट लगता हैं लोगों को ऐसा नहीं लगता। कोई बात नहीं। अगर आप में किसी चीज़ का इन्बॉर्न टैलेंट (inborn talent) नहीं है इसका मतलब ये नहीं कि आप उसमें अच्छा नहीं कर सकते या उसमें माहिर नहीं हो सकते। कई बार प्रैक्टिस और समय देकर आप अपनी योग्यताओं को निखार सकते हैं। और ऐसा भी नहीं कि अगर आपमें कोई टैलेंट है तो आपको वही करना चाहिए। उदाहरण के लिए: आपके रिश्तेदार और दोस्त ये मानते हैं कि आप मैथ्स (maths) में बहुत निपुण हैं खासकर एकाउंटिंग और नम्बरों में  लेकिन आपको लगता हैं कि मेरा पैशन (passion) तो बैडमिंटन है। तो अपनी जिद्द के लिए बैडमिंटन को ही चुनना कोई समझदारी नहीं होगी बल्कि ये सोचें कि कैसे मैं अपनी गणित की योग्यता को पैसा जोड़ने में लगा सकता हूँ ताकि मेरा बैडमिंटन चैंपियन होने का सपना पूरा हो सके। खासकर तब जब आपको आपके टैलेंट को लेकर कोई संदेह हो। किसी चीज़ को मना न कर, सब ट्राई करें। ऐसा करने से आप ये पता लगा पाएंगे कि आप किस में गुणी हैं और किस चीज़ में आप दिल से 100% देते हैं।   दूसरों के टैलेंट पर ध्यान दें और उसमे इंट्रेस्ट (interest) लें। अपने टैलेंट को ढूंढ़ने के लिए आपको दूसरों के टैलेंट पर ध्यान देना चाहिए। ऐसे लोगों के बारें में सोचें जो टैलेंटेड हैं (हो सकता है आपके पापा खाना बनाने में बहुत निपुण हों या आपकी मम्मी हर बात बहुत ध्यान से सुनती हैं) और उनकी प्रतिभा को सराहें। घर से थोड़ा बाहर निकालें। लोकल लाइब्रेरी या बुकस्टोर जाएँ। लेक्चर अटेंड करें। कोई क्लास ज्वाइन (join) करें। कुकिंग में हाथ साफ़ करें। आर्ट को समय दें। स्पोर्ट्स में अपनी रुचि बढ़ाएं। मतलब बात सिर्फ इतनी है कि जितना हो सकें एक्स्प्लोर (explore) करें। ये अच्छी बात है कि आप दूसरों की राय और सलाह की कद्र करते है लेकिन उस पर पूरी तरह निर्भर ना हो। अपने आप को थोड़ा समय दें और सोचें आपके लिए क्या बेहतर है। अपने दिल की बात सुनें।  बहुत से लोग अपना टैलेंट तब जान पाते हैं जब उन्होंने इसके बारें में सोचा भी नहीं होता और ये पता लगने में एक क्षण भी नहीं लगता। और जब उन्हे उनका टैलेंट पता चलता है तो वो उनकी पूरी ज़िन्दगी ही बदल देता है। ऐसा हो सकता है कि एक प्रतिभाशाली संगीतकार (जो उसे नहीं पता होता कि वो इतना टैलेंटेड है) किसी परफॉरमेंस (performance) को देखता है तो उसमें म्यूजिक के लिए प्यार और बढ़ जाता है और उसे अपने टैलेंट का पता चल जाता है। अकेले चलो। हमेशा अकेले ही चीज़ों को करें खासकर जब आप कुछ नया ट्राई करते हैं। इससे आपको अपने टैलेंट को ढूंढ़ने में आसानी होती है क्योंकि आपको वही चीज़ किसी के सामने करने का डर नहीं होता। आप गलत करो या सही, आप बिना किसी फ़िक्र के ट्राई करते हो। टैलेंट बहुत इम्पोर्टेन्ट (important) होता हैं जब चीज़ों को अच्छे से करने की बात आती हैं लेकिन प्रैक्टिस का कोई विकल्प नहीं। इससे फर्क नहीं पड़ता कि आप कितने प्रतिभावान हैं। अगर आप प्रैक्टिस नहीं करते तो आप में कभी भी सुधार नहीं आता और आप वहीँ के वहीँ रहते हैं जहॉं आप हमेशा से थे। प्रैक्टिस करके ही आप अपने टैलेंट को और निखारते हैं। कुछ लोग ये सोचते हैं कि हम में तो नेचुरल टैलेंट है और वो प्रैक्टिस करने को इतनी एहमियत नहीं देते लेकिन लम्बे समय के बाद टैलेंट धुंधला होने लगता हैं और कही खो जाता है।   अपने रूटीन में एक निश्चित समय उस टैलेंट की प्रैक्टिस करने के लिए निकालें। उदाहरण के लिए - अगर लिखना आपका हुनर है तो काम पर जाने से पहले हर सुबह कम से कम आधा घंटा इसे दें। अगर बास्केटबॉल खेलना आपका टैलेंट है तो बाहर निकलें और मैदान में प्रैक्टिस करें। उन क्षेत्रों पर ही जरा ध्यान दें जिनमें आप कमजोर हैं। आप में चाहे कितना भी टैलेंट हो लेकिन जरूरी नहीं कि आप उस टैलेंट के हर पहलु में माहिर हों। जैसे - कहानी के डायलॉग (dialogue) लिखने में आपका जवाब नहीं लेकिन आप कहानी के प्लॉट (plot) को तैयार करने में हर बार मात खाते हैं। एक नकारात्मक सोच आपकी योग्यता को अपाहिज बना सकती है। जितना आप नेगेटिव ख्यालों को दूर करते हैं, आप अपने टैलेंट को ढूंढ़ने और उसे निखारने में एक कदम आगे आते हैं। क्योंकि आपके दिमाग में अपने टैलेंट को लेकर कोई शंका नहीं होती है।  अपनी सोच के पैटर्न (pattern) को पहचाने। नकारात्मकता से लड़ने का सबसे पहला कदम हैं आप क्या क्या कर रहे हैं और कब कर रहे हैं जैसे पहलुओं पर ध्यान देना। ऐसा हो सकता हैं कि आप गलत चीज़ों को अपने दिमाग में आने की जगह देते हैं या फिर हर चीज़ को विनाशकारी रूप देने में नहीं चूकते। आप अपने बारें में क्या सोचते हैं, आप स्थितियों को कैसे लेते हैं और अपने टैलेंट को कितनी एहमियत देते हैं - इन सभी बातों पर गौर करना बहुत जरूरी है। अपनी सोच पर थोड़ी नज़र रखें। आपको अपनी सोच पर थोड़ा ध्यान देना होगा तभी आप उसे बदलने की कोशिश कर सकते हैं। जैसे ही आप अपनी सोच में "गलत" को आते देखते हैं वही उसे रोक कर काबू में लाएं। और चीज़ों को पॉजिटिव रूप में देखें। अपने आप से पॉजिटिव बात करने की कोशिश करें। तो दोस्तों ट्रिक ये है कि आपको अपनी नेगेटिव सोच को बाहर फेंकना है और पॉजिटिव सोच को अपनाना है। उदाहरण के लिए- जब आप एक व्यंजन को उस तरह न बना पाएं जैसे आपने सोचा था और आप अपने आप को एक असफल शेफ के रूप में देखने लगें तो अपनी सोच को बदलें और सोचें कि ये शायद थोड़ा चुनौतीपूर्ण था और मुझे अपनी वाली परफेक्ट डिश बनाने के लिए थोड़ी और प्रैक्टिस की जरुरत है। ऐसी सोच के साथ आप अपने आप को पॉजिटिव रखते हैं। लोग अपने वजूद को अपने टैलेंट की वजह से देखते है और जब कभी वो टैलेंट असफल होता है (जो की अक्सर होता है) तो वो टूट जाते हैं और अपने आप को असफल इंसान की तरह देखने लगते हैं। अपनी खुशियाँ बनाए रखने के लिए अपनी योग्यताओं के प्रति दयालु रहें। आप अपने टैलेंट को लोगों के लिए कुछ अच्छा करने के लिए भी इतेमाल कर सकते हैं। अपने टैलेंट को सिर्फ अपने लिए इस्तेमाल न कर दूसरों को ख़ुशी के बारें में सोचें। ऐसा करने से आप अंदर से एक संतुष्टि महसूस करेंगे। जैसे कि - अगर आप एक लेखक हैं तो आप अपने बीमार दोस्त को बेहतर महसूस करवाने के लिए उस पर कहानी लिख सकते हैं। अक्सर प्रतिभाशाली लोग एक पॉइंट (point) पर आकर रुक जाते हैं, उनका टैलेंट उन्हें जहॉं तक ले आया वे वहीँ तक सीमित रह जाते हैं। अपने आप को उभारने या निखारने की कोशिश नहीं करते। अपने आप को हर दिन एक चुनौती दें ताकि आपको उसे पूरा करने का एक मकसद मिल पाए।  जब आप अपने आप को चुनौती देते हैं तो ये आपको विनम्र रहने में सहायता करता है। अपने टैलेंट पर गर्व करने में कोई बुराई नहीं है लेकिन शेखी मारने और ये सोचने कि मैं तो कभी कुछ गलत नहीं कर सकता/सकती, आपके आस-पास के लोगों को इर्रिटेट (irritate) करता है। ऐसी मानसिकता से इंसान अंत में नीचे ही गिरता है। अपने आप को उस काम में चुनौती दें जो आपको लगता है मैं उसकी रग-रग से वाक़िफ हूँ। तो आपने स्पेनिश भाषा अच्छे से सीख ली ? अब अपनी फेवरेट किताब को स्पेनिश में ट्रांसलेट (translate) करने की कोशिश करें। या फिर कोई उससे भी मुश्किल भाषा जैसे अरबी या चीनी भाषा सीखने की कोशिश करें। जब भी आपको लगे कि आपने अपने टैलेंट का कोई पहलूँ अच्छे से सीख लिया है तो उससे भी बड़ी चुनौतियां अपने सामने रखें और उसे निखारने की भरसक कोशिश हमेशा जारी रखें क्योंकि सुधार का कोई अंत नहीं। अपने टैलेंट पर ध्यान देना बहुत जरूरी है। लेकिन इस बात को नज़रअंदाज़ नहीं करें कि उस टैलेंट के अलावा और भी बहुत चीज़ें है करने को। अपनी एनर्जी को और कामों में भी डालें।   कुछ ऐसी चीज़ों को भी अपना समय दें जिसका आपके टैलेंट से कोई लेना-देना नहीं। ऐसे काम जिसमे शायद आप कमजोर हैं या बुरे हैं या फिर ऐसे काम जिन्हे करना आपको अच्छा लगता है। ऐसा करके आप अपने आप को सिर्फ अपने टैलेंट तक ही सिमित नहीं रखते बल्कि और अनुभवों को भी प्राप्त करते हैं। उदाहरण के लिए - अगर आपका टैलेंट गणित में हैं तो कभी आर्ट तो कभी योग में भी अपना हाथ साफ़ करें। अपनी एहमियत को अपने टैलेंट से कभी मत आंके।  या फिर अपनी पूरी ज़िन्दगी अपने टैलेंट पर ही निर्भर ना रहने दें। आप अपने फोकस (focus) और मोटिवेशन (motivation) को तभी ज़िंदा रख सकते हैं जब आप टैलेंट को अपनी ज़िन्दगी काबू न करने दें। कभी-कभी ऐसा होता हैं कि जॉब या काम नहीं होता लेकिन आपका टैलेंट जॉब क्रिएट (create) करता है। ये ऐसी जॉब हो सकती हैं जिसे आपने खुद ढूँढा या फिर आपको लगा कि इस काम में मेरा टैलेंट यूज़ (use) हो सकता है। जैसे कि आप मेकअप बहुत अच्छा करते हैं तो आपने आजकल की इंटरनेट दुनिया में अपना यूट्यूब चैनल खोल लिया और लोगों को मेकअप लेसन (lesson) देने शुरू कर दिए।   उदाहरण के लिए -अगर आप एक प्रशिक्षित गायक हैं तो जरुरी नहीं कि प्रोफेशनल सिंगिंग में ही जा सकते हैं। आप अपनी योग्यता को बच्चों को म्यूजिक सिखाने में इस्तेमाल कर सकते हैं। अपने आस-पास ध्यान से देखें और पता लगाए किस चीज़ की जरुरत है जो आपका टैलेंट पूरा कर सकती है। जब आप एक जरुरत का पता लगा पाते हैं तो आप अपनी जॉब खुद बनाते है। जैसे अगर आपको लोगों से मिलना अच्छा लगता हैं तो आप कोई ऐसा बिज़नेस शुरू कर सकते हैं जो आपकी कम्युनिटी (community) में लोगों को एक-दूसरे से जोड़ता है। जरूरी नहीं आप सिर्फ अपने टैलेंट से जुड़ा काम ही करें। क्योंकि जब आप अपने टैलेंट को अपनी जॉब से जोड़ते हैं तो ज़िन्दगी जीने का उत्साह कहीं कम नहीं होता।   उदाहरण के लिए - अगर आप में आर्ट का टैलेंट हैं और आप एक कॉफ़ी शॉप में काम करते हैं तो अपनी क्रिएटिविटी (creativity) से उस बेजान से ब्लैकबोर्ड में जान डालें या फिर अपने पैशन को कैफ़े लाटे (café latte) आर्ट को सीखने में डालें। थोड़ा ठहरे और सोंचे कि कैसे आपका टैलेंट आपके सहकर्मियों या काम करने की जगह को फायदा दे सकता है। एक प्रॉब्लम के क्या क्रिएटिव और कुछ हटके हल हो सकते हैं। अगर ऐसा हो कि आप अपने टैलेंट को अपनी जॉब में प्रयोग नहीं कर पा रहे तो ऐसे अवसर ढूंढें जब ऐसा हो सके। आँखें खोल कर देखें -और भी तरीके हैं अपना टैलेंट अपने और दूसरों के लिए यूज़ करें।  अपने टैलेंट का कोई वीडियो या ब्लॉगिंग सीरीज़ तैयार करें। उदाहरण के लिए आपकी अरबी भाषा में पकड़ किसी और को अरबी सीखने में मदद कर सकती है। ऐसे लोगों के साथ काम करें जिनका टैलेंट आपसे मिलता जुलता हो ताकि आप और सीख सकें। तरीका कोई भी हो ऑनलाइन या आमने-सामने। ऐसे करने में आपके टैलेंट को निखार के साथ-साथ एक मज़ेदार रूप मिल जाता है। अपने टैलेंट को ऐसे इस्तेमाल करें की दूसरों के काम आ सकें या उनका किसी भी रूप में भला हो सके। ऐसे लोगों के बारें में सोचें जिन्होंने आपको इस मुकाम तक पहुंचाया है और दूसरों की मदद करें ताकि वो भी सफलता को पा सकें।   अगर मैथ आपकी खासियत है तो अपनी कम्युनिटी के गरीब और जरूरतमंद बच्चों को पढ़ाएं। अगर एक्टिंग करने में आप माहिर है तो एक लोकल थिएटर कैंप बनाएं जहां रंगमच की दुनिया में अपना नाम बनाने वालों को मदद मिल सके। अपने आस-पास रह रहे परिवारों को गार्डनिंग के बारें में जानकारी दें इत्यादि। कहने का मतलब सिर्फ इतना है कि अगर आप किसी के लिए कुछ करना चाहते है तो एक साफ़ नियत की जरुरत है। अपने क्षेत्र में किसी के गुरु बनें। उन बच्चों की सहायता करें जो आपके ही क्षेत्र में कुछ करना चाहते हैं। उन्हें सिखाएं और उनके टैलेंट को ढूंढ़ने में मदद करें।
अपने बचपन में वापिस लौटें: इस बात पर गौर करें कि ऐसा क्या हैं जिसे करते समय आपको समय का भी अंदाजा नहीं रहता: दूसरों से पूछें: नयी चीज़ें ट्राई (try) करें: अपनी ज़िन्दगी को थोड़ा वक़्त दें: प्रैक्टिस (practice) करें: नकारात्मक सोच को जड़ से उखाड़ फेकें: अपने और दूसरों के प्रति दयालु रहें: अपने आप को हमेशा चुनौती देते रहें: बाकी चीज़ों पर भी ध्यान दें: अपने टैलेंट को जरा होशियारी से इस्तेमाल करें: कोई ऐसा तरीका ढूंढें जिसमे आप अपना टैलेंट अपनी जॉब में इस्तेमाल कर सकें: कुछ ऐसा करें जिससे आपका टैलेंट जॉब के अलावा यूज़ हो सके: अपनी कम्युनिटी के लिए कुछ करें:
https://www.wikihow.com/Be-Talented https://www.wikihow.com/Be-Talented https://www.wikihow.com/Be-Talented
Discovering Your Talent Developing Your Talent Using Your Talent